Държавен вестник, бр. 37, 2024 г., стр. 51

БРОЙ  37	
Д Ъ Р Ж А В Е Н  В Е С Т Н И К 	
СТР.  51  
 тенденциите в оценката на глобалната 
среда на сигурност и тези за развитието на 
отбранителните способности, очертани в 
Програма 2032 и План 2026 (и последващия 
План 2032), ще се запазят без особено критич-
ни промени в дългосрочния период на тяхното 
изпълнение, като оперативните изисквания 
няма да претърпят значителни промени до 
края на планирания период – 2032 г.; 
 Програмата ще бъде отворен документ, 
който ще подлежи на актуализация при съ-
ществени промени във финансовата рамка 
или при промени в националните или съюзни 
изисквания към силите и способностите в 
рамките на планирания период; 
 до края на обхванатия в Програмата 
период няма да е налице съществено измене-
ние във факторите, оказващи влияние върху 
индикативната стойност на проектите спрямо 
предвидените индикативни стойности; 
 макроикономическите показатели, 
взети предвид в раздел 7 „Бюджетна рамка 
и източници на финансиране“, като реален 
годишен растеж и дефлатор на БВП, ще оста-
нат на заложените в Програмата нива, не се 
очаква настъпването на значителни събития 
като прекомерно повишаване на инфлацията 
спрямо прогнозите на финансовите инсти-
туции или сериозни икономически спадове; 
 разходите за отбрана ще бъдат в рамките 
на планираните нива, но не по-малко от 2% 
от БВП на Република България;
 до придобиването на въоръжение и 
техника по идентифицираните проекти се 
предполага наличието на възможност за 
поддържане на наличното идентично по цели 
и функции въоръжение и техника в изправ-
ност и готовност за оперативно използване 
чрез финансовия ресурс в Министерството 
на отбраната за поддръжка и модернизация, 
както и за осигуряване на спешните ремонти 
и други неотложни инвестиции, вкл. по из-
пълняващи се проекти и сключени договори/
международни споразумения; 
 факторите, оказващи влияние на цените 
на придобиваните отбранителни продукти, 
няма да претърпят значителни изменения в 
периода до 2032 г., като постепенно ще се 
постигне баланс между търсене и предлагане, 
а инфлацията в този специфичен сектор ще 
се нормализира.
6. ОТ СПОСОБНОСТИ КЪМ ПРОЕКТИ
Националната отбранителна стратегия 
разглежда отбранителната способност като 
стандартизирано обвързване на неделими 
императиви за изпълнение на действия за 
постигане на определена цел или желан 
краен резултат при определени условия и в 
съответствие с приети стандарти. Отбрани-
телната способност е съвкупност от следните 
императиви: 
(1) доктрини; 
(2) организация; 
(3) подготовка; 
(4) въоръжение, техника и оборудване; 
(5) лидерство; 
(6) личен състав; 
(7) инфраструктура; 
(8) оперативна съвместимост.
В съответствие с възприетия подход за 
планиране на отбраната няма способност, 
която да съществува самостоятелно и отдел-
но от дадена структура, организация, личен 
състав, платформи, системи и процедури, 
които са фактически нейни носители. Из-
граждането чрез придобиването, развитието 
и поддържането на отделните компоненти 
на способността са неразделни части на 
едно цяло. От друга страна, всеки структу-
рен елемент на Системата за отбрана може 
да има повече от една способност и всяка 
способност може да се предоставя от повече 
от един неин структурен елемент. 
Програмата за инвестиции в отбраната 
чрез включените в нея проекти осигурява 
изграждането на „материалната компонен-
та“ на способностите (Materiel от модела 
DOTMLPFI6). Тъй като императивите са 
взаимно свързани при разработването на 
документация на всеки конкретен проект, 
в зависимост от конкретната придобивана 
система се залагат съответните изисквания 
по останалите като оперативна и техниче-
ска съвместимост (Interoperability от модела 
DOTMLPFI), частта от подготовката (Training 
от DOTMLPFI), обхващаща първоначалното 
обучение за конкретната система, евентуална 
промяна в документите, регламентиращи 
бойното използване и поддръжката – ръ-
ководства, вътрешни/оперативни тактики, 
техники, процедури, правила (Doctrine от 
DOTMLPFI). Отчитайки изискването за 
комплексен характер на всеки един от 
компонентите и техните зависимости, са 
предвидени мерки в посока на предвиждане 
в проектната документация за реализация 
на бъдещите проекти, да бъдат максимал-
но обхванати всички приложими промени 
в елементите от този модел, тъй като по-
вечето от тях в огромна степен зависят от 
конкретната придобивана система и могат 
да бъдат определени едва при сключването 
на договор или след завършване на първо-
началното обучения по специфичния модел/
поколение и комплектация на оборудването. 
Придобиването на отбранителни продук­
ти, необходими за изграждането на отбра-
нителните способности и тяхното развитие, 
се извършва чрез реализирането на инвес-
тиционни проекти. Процесите, свързани с 
инициирането, подготовката и реализацията 
6 �������������������������������������������������
DOTMLPFI: Doctrine, Organisation, Training, Mate-
rial, Leadership, Personnel, Facilities and Interoperability 
(PO(2022)0231 The NATO defence planning process);